**ДЕТСКА ГРАДИНА № 11 „ИЗГРЕВ”**

**ГР. МОНТАНА, УЛ. „Калето” № 1**

**Тел:096 305 956 E-mail dg\_11@abv.bg**

**ЕТИЧЕН КОДЕКС**

## 2021 г.

**ВЪВЕДЕНИЕ**

Етичният кодекс представя стандартите за етично поведение на участниците в образователния процес (деца, учители и родители) и има за цел да утвърди основните ценности, норми и принципи на поведение, които работещите с деца трябва да знаят и спазват в своята практика.

## РАЗДЕЛ I

**ОСНОВНИ ПОЛОЖЕНИЯ**

Чл.1 (1) Етичният кодекс е създаден на основание чл.175. (1) от ЗПУО и е подчинен на общите принципи в системата на предучилищното и училищното образование: законност, лоялност, честност, хуманност, безпристрастност, прозрачност, отговорност.

(2) Етичният кодекс на ДГ №11 ,,Изгрев‘‘ е разработен от комисия от педагогически специалисти и представители на Обществения съвет към детската градина в съответствие с изискванията на чл.269, ал. 1, т.11 от ЗПУО.

Чл.2. Този кодекс определя правилата за поведение в общността на ДГ №11 ,,Изгрев‘‘, на служителите в детската градина, децата и родителите и има за цел да повиши общественото доверие в техния професионализъм и морал, както и да издигне престижа на учителската професия и образователната институция.

Чл.3. (1) Етичният кодекс в ДГ № 11,,Изгрев‘‘има за цел:

1. Да повиши общественото доверие в морала и професионализма на работещите в детското заведение и да издигне неговия престиж;
2. Да предотврати възникването на конфликти в човешките взаимоотношения и да осигури хармонична атмосфера в средата и сред цялата общност;
3. Да развие:
   1. Интелектуално, емоционално, социално, духовно-нравствено и физическо развитие и подкрепа на всяко дете в съответствие с възрастта, потребностите, способностите и интересите му;
   2. Ранно откриване на заложбите и способностите на всяко дете и насърчаване на развитието и реализацията му;
   3. Формирането на устойчиви нагласи и мотивация за учене през целия живот;
   4. Формиране на толерантност и уважение към етническата, националната, културната, езиковата и религиозната идентичност на всеки гражданин; уважение към децата с увреждания.

## РАЗДЕЛ II

**ОТГОВОРНОСТИ НА УЧАСТНИЦИТЕ В ОБЩНОСТТА**

**Педагогически специалисти и служители в детската градина**

Чл.4. (1) При изпълнение на служебните си задължения се отнасят любезно, възпитано и с уважение към всекиго, като зачитат правата и достойнството на личността и не допускат каквито и да са прояви на дискриминация.

Чл.5. (1) Всички работници и служители в ДГ №11,,Изгрев‘‘ са длъжни:

1. да спазват принципите на законност, лоялност, честност, безпристрастност, политическа неутралност, отговорност и отчетност;
2. да спазват законодателството в Република България, като съдействат за провеждането на държавната политика, основаваща се на принципите на правовата държава;
3. да осъществяват действия, да предлагат и да вземат решения, водещи до елиминиране на произвола и укрепване на доверието в институцията;
4. да извършват дейността си по компетентност, обективност и добросъвестност и да се стремят към непрекъснато подобряване на работата си в интерес на децата;
5. да не накърняват престижа на детската градина не само при изпълнение на служебните задължения, но и в своя обществен и личен живот.

## Педагогически съвет

Чл.6. (1) Педагогическият съвет предприема мерки за превенция при възникването на конфликти и превантивни дейности за осигуряване на позитивен организационен климат и подкрепа на общността.

(2) Изгражда вътрешни нормативни актове, съгласно действащата нормативна уредба:

1. Правилник за дейността на детската градина чрез изграждане на постоянно действащи комисии:
   1. Етична комисия- работи със следните стандарти:

* за управлението на качеството в институциите;
* за приобщаващото образование;
* за гражданското, здравното, екологичното и интеркултурното образование;
* за статута и професионалното развитие на учителите, директорите и другите педагогически специалисти;
* за организацията на дейностите в училищното образование.
  1. Комисия по противодействие на тормоза - работи със следните стандарти:
* за приобщаващото образование,
* за гражданското, здравното, екологичното и интеркултурното образование;
* за организацията на дейностите в училищното образование.
  1. Комисия по качество - работи с всички стандарти по чл.22 от ЗПУО.
  2. Комитет по условия на труд – работи със стандарта за физическата среда, информационното и библиотечно обслужване.

1. Годишния план за дейността на детската градина. Предприемат се конкретните дейности в оперативен план за постигане на стратегическите цели, свързани с възпитанието, обучението и социализацията на децата.
2. Планове за целодневна / индивидуална/ полудневна форма на обучение – в зависимост от индивидуалните потребности на всяко дете и нуждите му от подкрепа.
3. Мерки за повишаване качеството на образованието, произтичащи от оперативните цели на Стратегията.

ІV. Програма за предоставяне на равни възможности и за приобщаване на децата от уязвими групи.

## Обществен съвет

Чл.7. При вземане на решения Общественият да спазва Етичния кодекс на общността към ДГ11,,Изгрев‘‘” и да не накърнява достойнството и авторитета на членовете й;

Чл.8. Общественият съвет да изпълнява своите правомощия само при необходимост и при нарушаване на Етичния кодекс на общността Раздели II, III и IX, от страна на педагогическия и непедагогическия състав на ДГ11,,ИЗГРЕВ‘‘”.

Чл.9. Членовете на Обществения съвет в дейността си да избягват наличие на конфликт на интереси.

## Родители

Чл.10. (1) Родителите имат следните права, свързани с етиката в отношенията с работещите в детската градина:

* 1. периодично и своевременно да получават информация за успеха и развитието на децата си, за спазването на правилата в детската градина и за приобщаването им към общността;
  2. да се срещат с ръководството на детската градина, с учителите на децата си и с другите педагогически специалисти в определеното приемно време или в друго удобно за двете страни време;
  3. да присъстват, и при желание от тяхна страна- да бъдат изслушвани, когато се решават въпроси, които засягат права и интереси на детето;

1. най-малко веднъж годишно да получават информация, подкрепа и консултиране в детската градина по въпроси, свързани с образованието, възпитанието и социализацията и с личностното развитие на децата си ;
2. да избират и да бъдат избирани в Обществения съвет на детската градина;
3. да изразяват мнение и да правят предложения за развитие на детската градина .

Чл.11. (1) Родителите имат следните задължения, свързани с етичните правила в детската градина:

1. да осигуряват редовното присъствие на детето в детската градина (за децата в задължителна предучилищна възраст), като уведомяват своевременно в случаите на отсъствието му;
2. редовно да се осведомяват за своите деца относно приобщаването им в средата, развитието и поведението им;
3. да спазват правилника за дейността на детската градина и да съдействат за спазването му от страна на детето;
4. да участват в процеса на изграждане на навици като част от изграждането на умения за учене през целия живот;
5. да проявяват постоянни грижи за доброто образование на своето дете;
6. да следят и да насърчават неговите успехи;
7. да го съветват и осигуряват всички възможности за творческото му развитие;
8. да съдействат за самостоятелното критично мислене на детето;
9. да се съобразяват с индивидуалните потребности и желания на детето;
10. да участват в родителските срещи;
11. да се явяват в детската градина след покана от учител, директор или друг педагогически специалист в подходящо за двете страни време.

|  |  |
| --- | --- |
| Да | Не |
| Родители, предполагайте, че учителите имат най-добри намерения – когато чуете от детето си за проблем, не реагирайте спонтанно. Поговорете с учителя преди това. Добре е тонът ви да не бъде критичен, преди да сте чули и гледната точка на педагога (понякога децата са склонни да преувеличават, да променят история дори като защитна реакция за тяхна вина). | Не реагирайте твърде силно на нещо, което детето ви разказва за детската градина. Изслушайте го, а след това говорете и с учителя, за да разясните ситуацията, а не за да атакувате. Не е редно родители да се саморазправят помежду си или да си позволят да търсят обяснение от други деца без присъствието на техните родители. |
| Нека отношението ви към персонала на детската градина да е положително; не забравяйте, че ще работите заедно, като колеги, за да решите проблем или да съставите план за действие, касаещи вашето дете. | Не предполагайте, че вие можете да диктувате на възпитателите на детето ви какво да се направи в дадена ситуация. Вашето отношение може да помогне, но може и да попречи за разрешаването на проблема. Ако сте толерантни, колегиални и позитивно настроени, обикновено ще постигнете много повече. |
| Бъдете активни участници в живота на детето си в детската градина- четете бележките, които ви пращат учителите, присъствайте на срещите, помагайте на учителите. | Не мислете, че вашето мнение няма да бъде зачетено. Ентусиазмът е заразителен. Ако имате идея или предложение- споделете ги! |
| Ако в живота на детето ви се случи нещо, което би могло да окаже влияние и в детската градина, споделете с учителя- това ще му бъде от полза, за да може да реагира своевременно и ефективно. | Не забравяйте да споделите и положителните си впечатления с преподавателите на вашето дете! |
| При възникване на проблем, първо поговорете с учителя. | Не подценявайте силата, която имате като родител. От вас в крайна сметка зависи всичко. Но не се колебайте и да потърсите помощ и съвет. |
| Не подронвайте авторитета на учителите пред детето си. Не си позволявайте да коментирате пред него негативно учители, другите деца или родителите им. Детето ви прекарва с тези хора голяма част от времето си. Ще му е | Не забравяйте, че вие, родителите, ЗАЕДНО с учителите имате една и съща цел- да дадете най-доброто възпитание и образование на вашето дете. |

трудно да се впише, ако вкъщи чува лоши неща за тях.

1. Родителите, чиито деца се обучават в самостоятелна организация по чл.67, ал. 1 от ЗПУО, са длъжни да гарантират постигането на целите по чл.5 от ЗПУО, да осигурят необходимите условия за обучение, познавателни книжки, както и да прилагат методики и подходи, съобразени с възрастта, индивидуалните потребности и интересите на детето.

Чл.12. Родителят трябва да упражнява контрол и да налага своя авторитет без насилие, като зачита детето и спазва основните му права.

Чл.13. Родителят възпитава детето чрез личния си пример в дух на уважение, толерантност, инициативност и свободолюбие.

Чл.14. Родителят трябва да се стреми да решава конфликтите между поколенията спокойно и в контакт с всички членове на общността.

Чл.15. Родителят подготвя детето за живота и има една основна морална задача: да създава ценности и да ги предава на следващите поколения.

## РАЗДЕЛ ІІІ

**МОРАЛНИ ОТГОВОРНОСТИ КЪМ ДЕЦАТА**

Чл.16. Всички членове на общността се задължават:

* 1. Да основават практиката си на съвременните знания за детското развитие и познаването на индивидуалните особености на всяко дете.
  2. Да разбират и уважават уникалността на всяко дете.
  3. Да се съобразяват със специфичната уязвимост на всяко дете.
  4. Да създават безопасна и здравословна среда, която стимулира социалното, емоционалното и физическото развитие на децата.
  5. Да подкрепят правото на детето на свободно изразяване на мнение по всички въпроси от негов интерес.
  6. Да работят в интерес на детето.
  7. Да осигуряват на децата с увреждания равни възможности за достъп до образование и адекватни грижи в зависимост от потребностите .
  8. Да не участват в практики, които не зачитат достойнството на детето или са опасни и вредни за физическото и емоционално му здраве и развитие.
  9. Да не осъществяват действия и да не участват в практики, които дискриминират по някакъв начин децата на основата на раса, етнически произход, религия, пол, националност, език, способности, или на базата на статуса, поведението или убежденията на родителите.
  10. Да познават симптомите на насилие над дете- физическо, сексуално, вербално, емоционално малтретиране или занемаряване.
  11. При съмнение за малтретиране над дете да действат съобразно разписаните процедури във вътрешните нормативни актове на ДГ №11,,Изгрев‘‘.
  12. Когато друго лице изкаже подозрения за малтретиране на дете, да му окажат пълно съдействие за предприемане на подходящи действия за закрила на детето.
  13. Когато станат известни действия или ситуации, които заплашват здравето и сигурността на дете, учител и служител, имат моралната и законова отговорност да информират органите за закрила на детето и ръководството на детската градина.

## РАЗДЕЛ ІV

**МОРАЛНИ ОТГОВОРНОСТИ КЪМ СЕМЕЙСТВОТО**

Чл.17. Да зачитат достойнството на всяко семейство и неговата култура, обичаи, език и убеждения.

Чл.18. Да уважават ценностите на семейството при отглеждане и възпитание на децата и правото му да взема решения за своите деца.

Чл.19. Да зачитат правото на семейството да бъде информирано за начина, по който се работи с детето, за оказаната му обща и допълнителна подкрепа.

Чл.20. Да информират родителите за изследователските проекти, включващи техните деца, и да се стремят да им дават възможност да упражняват правото си да откажат участието, без да изпитват чувство за вина. Да не позволяват и да не участват в изследвания, които по някакъв начин могат да застрашат здравето, образованието, развитието или благополучието на детето.

Чл.21. Да не използват отношенията със семейството за лично облагодетелстване. Да не влизат в отношения с членовете на семейството, които могат да навредят на ефективността на работата с детето.

Чл.22. Да осигуряват конфиденциалност на информацията и да зачита правото на семейството на личен живот, с изключение на случаите на малтретиране и лоша грижа. Това не важи в случаите, когато има основания да счита, че благополучието на детето е в риск.

Чл.23. В случаите, когато има конфликт между членовете на семейството, да работят открито, споделяйки наблюденията си за детето, за да помогнат всички

включени страни да вземат информирано решение, като стриктно се въздържат от вземане на страна в конфликта.

## РАЗДЕЛ V

**МОРАЛНИ ВЗАИМООТНОШЕНИЯ МЕЖДУ УЧИТЕЛИТЕ**

Чл.24. В своите колегиални взаимоотношения педагогическите специалисти се ръководят от принципите на лоялност, взаимно уважение, сътрудничество и йерархична подчиненост.

Чл.25. Педагогическите специалисти нямат право да уронват доброто име или да поставят под съмнение професионализма на колегите си чрез неуместни изявления или действия пред други лица.

Чл.26. Педагогическите специалисти изпълняват задълженията си безпристрастно и непредубедено, създавайки условия на принципност и равнопоставеност. В дейността си строго се придържат към нормите, установени в Етичния кодекс.

Чл.27. Когато противоречията между колеги не могат да бъдат разрешени от самите тях, те търсят съдействието на непосредствения ръководител.

Чл.28. Да обменя информация и ресурси, които имат отношение към благополучието и закрилата на правата на детето.

Чл.29. Педагогическите специалисти следват поведение, което не накърнява престижа на учебното заведение, както по време на учебния процес, така и в свободното им време.

Чл.30. Педагогическите специалисти не използват електронни средства за комуникация, както и интернет, социални мрежи и електронна поща, за оклеветяване, заплашване и злепоставяне на участниците в образователния процес.

Чл.31. Когато противоречията между колеги не могат да бъдат разрешени от самите тях, те търсят съдействието на комисията по етика и на ръководството на детската градина.

## Раздел VI

**КОНФЛИКТ НА ИНТЕРЕСИ**

Чл. 32. Конфликтът на интереси възниква, когато учителят има личен интерес, който му влияе дотолкова, че пречи на безпристрастното и обективно вземане на решение или изпълнение на служебното задължение.

Чл.33. (1) При възлагането на служебна задача, чието изпълнение може да доведе до конфликт между служебните му задължения и неговите частни интереси, служителят следва своевременно да уведоми своя ръководител.

1. Служител, на когото станат известни факти и обстоятелства за възникнал конфликт на интереси в училището, в което е назначен, предприема необходимите мерки за изясняване на въпроса.
2. Когато служителят се съмнява дали дадена дейност е съвместима със служебните му задължения, той трябва да обсъди това със своя ръководител.

Чл.34. (1) Служителят не може да използва служебното си положение за осъществяване на свои лични или на семейството си интереси.

1. Служителят не участва в каквито и да са сделки, които са несъвместими с неговата длъжност, функции и задължения.
2. Учителят не може да извършва образователни услуги на деца, които се обучават в детската градина, в която работи.

Чл.35. Служителят трябва да избягва всякакви ситуации, които могат да доведат до конфликт на интереси. При появяването на такъв конфликт той е длъжен да информира веднага ръководителя си.

Чл.36. Служителят не трябва да допуска възможност друг колега да го постави в реален или предполагаем конфликт на интереси.

Чл.37. В случай на вече възникнал конфликт на интереси и само съобразно с нарежданията на ръководителя му, служителят може да се оттегли от конкретното служебно задължение, което е причина за възникването на конфликта.

Чл.38. Когато служителят смята, че дадена дейност е несъвместима със служебните му задължения, той трябва да обсъди това с директора.

## Раздел VIII

**КОМИСИЯ ПО ЕТИКА**

Чл.39. За спазването на Етичния кодекс и разрешаване на възникнали с приложението му казуси, в детската градина се създава Комисия по етика.

1. Комисията се избира в едноседмичен срок от утвърждаването на Етичния кодекс.
2. Членовете се избират педагогически съвет или на общо събрание за срок от три години.
3. Комисията по етика приема Правила за дейността си, с които се запознава Педагогическият съвет и които се утвърждават от директора.
4. Комисията по етика отчита дейността си на годишния Педагогически съвет.

Чл.40. Комисията по етика разглежда подадените жалби, свързани със спазването на този кодекс, а при необходимост се самосезира.

Чл.41. Всеки заинтересован член може да внесе жалба до Комисията по етика, която се завежда във входящ дневник.

Чл.42. Комисията по етика разглежда постъпилите жалби най-късно в едноседмичен срок от постъпването им и се произнася с мотивирано становище, въз основа на което директорът взема решение. Непроизнасянето в срок се смята за мълчалив отказ за налагане на санкция.

## РАЗДЕЛ IX ДРУГИ

Чл.43. При неспазване нормите на поведение в този кодекс служителите носят дисциплинарна отговорност съгласно Закона за предучилищното и училищното образование и Кодекса на труда.

Чл.44 При първоначално встъпване в длъжност непосредственият ръководител е длъжен да запознае служителя с разпоредбите на този кодекс.

Чл.45. Контролът за спазване на нормите на настоящия Етичен кодекс се осъществява от Комисията по етика.

Чл. 46. При първоначално постъпване на работа служителят подписва декларация към Етичен кодекс ( Приложение № 1).

## ЗАКЛЮЧИТЕЛНИ РАЗПОРЕДБИ

1. Правилата, записани в настоящия кодекс, са задължителни в ежедневната работа на служителите.
2. Приемането и спазването на правилата, записани в настоящия кодекс от всички членове на колектива, допринасят за утвърждаването на детската градина.
3. Настоящият Етичен кодекс е отворен за промени и обогатяване с оглед усъвършенстване работата на детската градина в интерес на децата и служителите.

**Д Е К Л А Р А Ц И Я**

Приложение № 1

# от............................................................................................

на длъжност:.........................................................................

**С всички свои думи и действия:**

# Ще работя за утвърждаване на професията, ще пазя нейната репутация и престиж.

* 1. Ще уважавам правата, задълженията и свободите на детето и неговото семейство, както и на всички, с които контактувам в своята работа.
  2. Ще спазвам ценностите и принципите за професионално поведение, залегнали в Етичния кодекс на работещите с деца професионалисти.
  3. Разбирам и приемам да следвам написаното в Етичния кодекс и съзнавам, че ако го наруша, уронвам престижа на професията и нанасям вреда не само на себе си, но и на моите колеги професионалисти.
  4. Ще пазя поверените ми тайни.
  5. Ще проявявам готовност да помогна, когато е необходимо.
  6. Няма да клеветя, а ще защитавам тези, с които работя, и няма да ги критикувам публично.
  7. Ще поемам справедлив дял от общата работа.
  8. Ще уважавам правото на личен живот на другите и няма да бъда прекалено любопитен.
  9. Ще връщам дълговете и услугите на другите. Дата: ...........................................

Подпис: ......................................